《昌平山行有作》
明代·盛符升

望帝何年泣草莱，漫留抔土锦山隈。恨馀亡国悲英主，礼备兴朝慰夜台。

云暗苍梧千古痛，月沈湘浦二妃哀。神归石室传青史，龙驭长依风雨来。

作者简介：（1615—1690后）明末清初江南昆山人，字珍示，号诚斋。张溥、夏允彝弟子。入清，康照三年成进士，官内阁中书，荐修《大清会典》。擢礼部主事，官至御史。工诗，为王士禛诗弟子。有《诚斋诗文集》等。